ddrg/super_eurlex huggingface dataset:
9.

konštatuje, že ustanovenia nariadenia (ES) č. 1/2005 nie sú v súlade so stratégiou Z farmy na stôl, a víta návrh Komisie na kontrolu vhodnosti právnych predpisov EÚ v rámci tejto stratégie; zdôrazňuje, že revidované nariadenie (ES) č. 1/2005 by malo byť v súlade so stratégiou Z farmy na stôl; zdôrazňuje, že prechod k náhrade prepravy živých zvierat prepravou jatočných tiel, mäsových výrobkov a genetického materiálu v čo najväčšej možnej miere by bol v súlade s hlavným cieľom tejto stratégie, ktorým je budovanie odolnejších a udržateľnejších krátkych potravinových reťazcov, ktoré sú menej závislé od prepravy zvierat na dlhé vzdialenosti; okrem toho sa domnieva, že prepravou zárodočných produktov, ktoré majú menšie priestorové nároky, sa môže znížiť vplyv na životné prostredie z hľadiska emisií CO 2 a spotreby paliva; ďalej sa domnieva, že zameranie na malé farmy a regionálne siete bitúnkov môže prispieť k zníženiu objemu prepravy zvierat v rámci dosahovania cieľa odolného, udržateľného potravinového systému, ktorý umožní poľnohospodárom dôstojnú životnú úroveň; poznamenáva, že stratégia Z farmy na stôl pripomína význam prechodu na spotrebu zdravších, vyváženejších a udržateľnejších potravín, ktoré sú vo väčšej miere rastlinného pôvodu;
L.

keďže v júli 2021 bolo 21 prodemokratických kandidátov vylúčených z účasti na parlamentných voľbách v Macau; keďže 12. septembra 2021 sa voľby do siedmeho legislatívneho zhromaždenia Macaa konali bez skutočnej politickej opozície, čo by mohlo viesť k dlhodobej sociálnej nestabilite, a viedlo k rekordne nízkej volebnej účasti 42,38 %; keďže novinárom verejnoprávneho vysielateľa v Macau bolo nariadené, aby presadzovali „patriotizmus, rešpekt a lásku“ vo vzťahu k Číne, a aspoň šesť novinárov podalo demisiu po zavedení nových redakčných pravidiel, čo dokazuje, že obavy týkajúce sa zákona o národnej bezpečnosti existujú aj v iných regiónoch; keďže základný zákon Macaa tiež chráni slobodu tlače a zostáva v platnosti do roku 2049;
O.

keďže po prevrate pozastavila Africká únia účasť Sudánu na všetkých svojich činnostiach; keďže viaceré štáty a multilaterálne organizácie vrátane MMF pozastavili zahraničnú pomoc a vyplácanie finančných prostriedkov; keďže EÚ oznámila, že ak sa ústavný poriadok Sudánu neobnoví, jej podpora tejto krajine bude oslabená; keďže mnohé krajiny mimo EÚ so Sudánom aktívne spolupracujú, a to aj prostredníctvom dodávok zbraní, politickej podpory a finančných tokov spojených so surovinami a zlatom; keďže tieto krajiny zohrávajú úlohu v stabilite regiónu a predstavujú rôzne ciele a dlhodobé stratégie; keďže ich konfliktné záujmy predstavujú výzvu pre ďalší rozvoj Sudánu a regiónu a zhoršujú už aj tak vysoké napätie v Africkom rohu, čo nijako neprispeje k uľahčeniu politického riešenia situácie v Etiópii;
D.

keďže 4. a 5. januára 2022 nastal dôležitý zlom, keď došlo k eskalácii násilia najmä v Almaty, najväčšom meste krajiny, a do demonštrácií sa údajne zapojili noví aktéri, ako sú zločinecké gangy, marginalizované skupiny a ozbrojené skupiny, ktorí využili situáciu na páchanie násilných činov, ako sú razie, podpaľačstvo a rabovanie, a to aj na policajných staniciach a vo vojenských zariadeniach; keďže kazašské orgány zareagovali na protesty neprimeraným násilím, a to aj v prípade protestov, ktoré boli legitímne a pokojné; keďže bezpečnostné sily zareagovali na mierové protesty veľmi tvrdo a použili neprimerané, zbytočné a nerozvážne násilie vrátane smrtiacej sily, ako napríklad rozsiahle použitie slzotvorného plynu, obuškov, bleskových granátov a vodných diel; keďže 3. a 4. januára 2022 došlo najmenej k 206 prípadom politického prenasledovania s cieľom zabrániť ľuďom v účasti na pokojných demonštráciách, hoci orgány tvrdili, že rešpektujú právo na pokojné zhromažďovanie; keďže 5. januára 2022 skupiny násilných demonštrantov obsadili letisko a niektoré úradné budovy, ako je radnica mesta Almaty;
H.

keďže predsedníčka Komisie 27. februára 2022 vydala vyhlásenie o súčasnom a budúcom stave vzťahov s Ukrajinou, v ktorom uviedla: „[…] patria k nám. Sú jedným z nás a my ich chceme medzi nami“; keďže čoraz väčší počet ukrajinských civilistov prichádza o život vo vojne, ktorú vedie Kremeľ proti ukrajinskému obyvateľstvu; keďže stovky osôb boli zranené a niekoľko stotisíc osôb opustilo svoje domovy alebo utieklo do susedných krajín; keďže sa objavili správy o početných porušeniach medzinárodného humanitárneho práva ruskými jednotkami vrátane plošného ostreľovania obytných oblastí, nemocníc a materských škôl, drancovania verejného a súkromného majetku a bezohľadného ničenia civilnej infraštruktúry; keďže počas osem rokov trvajúceho konfliktu podnecovaného Ruskou federáciou na východnej Ukrajine prišlo o život viac ako 14 000 ľudí, a to z radov vojenského personálu i civilistov, a keďže to má naďalej závažný vplyv na životné podmienky obyvateľov žijúcich na územiach kontrolovaných Ruskom a na anektovaných územiach na Ukrajine a v okolitých regiónoch;
8.

dôrazne trvá na tom, aby Azerbajdžan umožnil organizácii UNESCO prístup do lokalít kultúrneho dedičstva na územiach pod svojou kontrolou, aby sa mohlo pokračovať v ich inventári, a aby zabezpečil ich ochranu; naliehavo vyzýva Azerbajdžan, aby sa uistil, že pred hodnotiacou misiou organizácie UNESCO nedôjde k žiadnym zásahom do lokalít kultúrneho dedičstva Arménska a že sa pred zásahmi na miestach arménskeho kultúrneho dedičstva uskutočnia konzultácie s arménskymi a medzinárodnými odborníkmi v oblasti kultúrneho dedičstva, ktorí sa na nich budú úzko podieľať; vyzýva na úplnú obnovu týchto a iných zbúraných lokalít a na väčšie zapojenie medzinárodného spoločenstva, najmä organizácie UNESCO, do ochrany lokalít svetového dedičstva nachádzajúcich sa v regióne;
—

so zreteľom na štúdiu Komisie o cezhraničnej spolupráci s názvom Capitalising on existing initiatives for cooperation in cross-border regions (Zúročenie existujúcich iniciatív spolupráce v cezhraničných regiónoch) uverejnenú v marci 2018 (4),
59.

poukazuje na to, že niektoré oblasti, na ktoré sa vzťahuje akčný plán pre rodovú rovnosť a jeho plán vykonávania, sú neodmysliteľne spojené s politickou organizáciou skupín, a preto si vyžadujú politickú diskusiu za účasti všetkých skupín; vyzýva na vytvorenie dočasnej pracovnej skupiny v rámci Konferencie predsedov zloženej zo zástupcov každej politickej skupiny, ktorej by predsedali stáli spravodajcovia Európskeho parlamentu pre uplatňovanie hľadiska rodovej rovnosti a ktorá by riadila činnosť v tejto oblasti, vykonávala toto uznesenie a koordinovala so skupinou na vysokej úrovni pre rodovú rovnosť a rozmanitosť, s Predsedníctvom Európskeho parlamentu, výborom FEMM a prípadne so sieťou pre uplatňovanie hľadiska rodovej rovnosti; nabáda politické skupiny, aby túto pracovnú skupinu vytvorili do polovice roka 2022;
W.

keďže v záujme dosiahnutia týchto cieľov a uplatnenia úplného potenciálu európskej iniciatívy občanov by sa prostredníctvom postupov a podmienok, ktoré sa vyžadujú v súvislosti s európskou iniciatívou občanov, malo zaručiť, že Komisia riadne preskúma iniciatívy, ktoré sú platné v zmysle článku 14 ods. 1 nariadenia (EÚ) 2019/788, a bude na ne reagovať; keďže Komisia je zo zákona povinná oznámiť opatrenia, ktoré má v úmysle prípadne prijať na základe platnej európskej iniciatívy občanov, a uviesť dôvody, pre ktoré prijme alebo neprijme určité opatrenie, a to jasným, zrozumiteľným a podrobným spôsobom; keďže na to, aby európska iniciatíva občanov bola platná a mohla sa predložiť Komisii, je potrebný aspoň milión podpisov z aspoň jednej štvrtiny členských štátov; keďže nariadením (EÚ) 2020/1042 sa spružnili lehoty na zber, overovanie a posudzovanie v reakcii na pandémiu ochorenia COVID-19 tým, že sa zaviedli dočasné opatrenia; keďže uplatňovanie týchto opatrení sa predĺžilo prostredníctvom vykonávacích aktov Komisie; keďže toto nariadenie má len dočasný charakter a bude sa uplatňovať iba do konca roka 2022, keď sa budú tiež postupne rušiť individuálne online systémy na zber vyhlásení stanovené v článku 11 nariadenia (EÚ) 2019/788;
18.

víta štyri kolá sankcií EÚ v súvislosti s vojenským prevratom a následnými represiami; nalieha na Radu, aby do zoznamu fyzických a právnických osôb, subjektov a orgánov, na ktoré sa vzťahujú reštriktívne opatrenia, zaradila Štátnu správnu radu (SAC) ako subjekt namiesto jej jednotlivých členov; víta rozhodnutie EÚ doplniť MOGE do zoznamu subjektov, na ktoré sa vzťahujú sankcie; vyzýva Radu, aby zrušila výnimku, ktorá prevádzkovateľom EÚ v oblasti ropy a zemného plynu, ktorí zostávajú v Mjanmarsku, výslovne umožňuje realizovať finančné transakcie s MOGE, a naliehavo vyzýva členské štáty, aby sa zdržali uplatňovania tejto výnimky; naliehavo vyzýva Komisiu a členské štáty EÚ, aby zabezpečili, že stiahnutie spoločností EÚ dodržiavajúcich sankcie nebude pre juntu prínosom, v súlade s hlavnými zásadami OSN v oblasti podnikania a ľudských práv, a to aj tým, že sa objasní, že akcie spoločností nemožno predať ani previesť na MOGE alebo iné podniky junty v rámci presadzovania sankcií; zdôrazňuje, že je nevyhnutná ďalšia medzinárodná koordinácia s podobne zmýšľajúcimi jurisdikciami; vyzýva tiež Radu, aby sa v ďalšom kole sankcií zamerala na rezervy centrálnej banky; zdôrazňuje, že by si to vyžadovalo zmrazenie aktív a uvalenie zákazu medzinárodných finančných prevodov v prípade dvoch bánk vo vlastníctve štátu, a to Mjanmarskej zahraničnej obchodnej banky a Mjanmarskej investičnej a obchodnej banky;
31.

pripomína význam prístupu k dôstojnému a cenovo dostupnému bývaniu a prispôsobeným sociálnym službám pre mladých ľudí, a to najmä tých, ktorí patria do zraniteľných skupín, ako sú mladí ľudia so zdravotným postihnutím a mladí ľudia z mnohodetných rodín; žiada Komisiu, aby v oblasti bývania v prvom rade spolupracovala s členskými štátmi v záujme programov pre mládež doplnených o podporné služby v oblasti zamestnanosti, sociálnych vecí a zdravia; zdôrazňuje význam súkromných a verejných investícií do sociálnej infraštruktúry pre mladých ľudí; víta európsku platformu na boj proti bezdomovectvu, ktorú spustila Komisia, a jej hlavný cieľ skoncovať do roku 2030 s problémom bezdomovectva a potenciál, ktorý predstavuje pre mladých ľudí; vyzýva členské štáty a Komisiu, aby prijali opatrenia a realizovali programy pre mladých ľudí, ktorí dovŕšili vek 18 rokov a ktorým hrozí, že sa z nich stanú ľudia bez domova, a to najmä pre zraniteľné skupiny, ako sú ľudia bez domova patriaci do skupiny LGBTIQ+; vyzýva Komisiu a členské štáty, aby zabezpečili, že posilnená záruka pre mladých ľudí prispeje k riešeniu problému bezdomovectva mladých ľudí, ktoré v mnohých krajinách EÚ narastá;
64.

odsudzuje činy ČĽR v Hongkongu a zdôrazňuje, že pretrvávajúce oslabovanie autonómie Hongkongu je nielen v rozpore so záväzkami Číny vyplývajúcimi z dvojstranných zmlúv a medzinárodného práva, ale spochybňuje aj úlohu Pekingu ako dôveryhodného partnera; posilňuje svoj záväzok voči cieleným sankciám v rámci globálneho sankčného režimu EÚ v oblasti ľudských práv voči čínskym úradníkom zapojeným do porušovania ľudských práv v Hongkongu a Sin-ťiangu a ďalej naliehavo vyzýva Radu, aby prijala cielené sankcie vrátane vykonávania zákazov cestovania a zmrazenia aktív voči jednotlivcom a subjektom v Hongkongu a ČĽR za závažné porušovanie ľudských práv a medzinárodného práva v Hongkongu; vyzýva členské štáty, ktoré stále majú s Čínou a Hongkongom zmluvy o vydávaní osôb, aby pozastavili vydávanie jednotlivcov vždy, keď by ich vydanie vystavilo riziku mučenia alebo krutého, neľudského alebo ponižujúceho zaobchádzania alebo trestania, ak by táto osoba čelila obvineniam z politicky motivovaných dôvodov v iných situáciách, keď by vo všeobecnosti išlo o etnické menšiny, zástupcov prodemokratickej opozície v Hongkongu a disidentov, a vždy, keď by to bolo v rozpore so záväzkami EÚ v rámci Európskeho dohovoru o ľudských právach;
3.

konštatuje, že podľa niektorých odhadov by príjmovo neutrálna daňová reforma mohla okrem zníženia nákladov na dodržiavanie predpisov znížiť v EÚ27 základnú sadzbu DPH v priemere o 7 percentuálnych bodov; zdôrazňuje skutočnosť, že podľa týchto odhadov sa miera zníženia v jednotlivých členských štátoch EÚ pohybuje od 2 percentuálnych bodov (Estónsko) do 13 (Grécko); konštatuje, že to nie je jediná odpoveď na potrebu riešiť zložitosť daňového systému; konštatuje, že nižšia základná sadzba DPH by mohla byť prínosom pre spotrebiteľov, najmä pre domácnosti s nízkymi príjmami; konštatuje, že členské štáty majú možnosť preskúmať, aké výhody by jednotná znížená základná sadzba mala pre spravodlivú hospodársku súťaž na ich trhu;
10.

vyzýva Komisiu a členské štáty, aby v EÚ ešte zvýšili investície do sociálneho, nájomného, energeticky účinného bývania a cenovo dostupného bývania a do riešenia bezdomovectva a vylúčenia v oblasti bývania; v tomto smere požaduje investície prostredníctvom Európskeho fondu regionálneho rozvoja, Fondu na spravodlivú transformáciu, Programu InvestEU, ESF+, programu Horizont Európa a Next Generation EU, a najmä Mechanizmu na podporu obnovy a odolnosti, Investičnej iniciatívy v reakcii na koronavírus (CRII) a Investičnej iniciatívy v reakcii na koronavírus Plus (CRII+); požaduje väčšiu spoluprácu medzi týmito nástrojmi; víta financovanie úverov na sociálne a cenovo dostupné bývanie prostredníctvom Programu InvestEU a širšieho portfólia Európskej investičnej banky (EIB); vyzýva Komisiu a členské štáty, aby začlenili sociálny pokrok ako investičnú prioritu, spolu so zelenou a digitálnou transformáciou, do Mechanizmu na podporu obnovy a odolnosti s cieľom chrániť zraniteľné osoby pred negatívnym vplyvom súčasnej krízy a zahrnúť plány sociálneho pokroku do plánov na podporu obnovy a odolnosti a načrtli, ako sa budú realizovať zásady Európskeho piliera sociálnych práv a na čo sa budú zameriavať sociálne investície vrátane investícií do sociálneho bývania; naliehavo vyzýva Komisiu, aby zabezpečila lepšiu dostupnosť finančných prostriedkov EÚ a financovania EIB pre miestnych a regionálnych poskytovateľov sociálneho a nájomného cenovo dostupného bývania; vyzýva EIB, aby sa snažila posilniť túto dostupnosť prostredníctvom cielenej technickej pomoci a užšej spolupráce s finančnými sprostredkovateľmi a členskými štátmi;
(36)

Článok 63 ZFEÚ a články 7, 8 a 12 charty chránia neziskové organizácie pred diskriminačnými, zbytočnými a neodôvodnenými obmedzeniami prístupu k zdrojom a voľného pohybu kapitálu v rámci Únie. Týka sa to aj schopnosti vyhľadávať, zabezpečovať a využívať zdroje domáceho aj zahraničného pôvodu, čo je nevyhnutné pre existenciu a fungovanie akéhokoľvek právneho subjektu. V súlade s rozsudkom Súdneho dvora z 18. júna 2020 vo veci C-78/18, Európska komisia/Maďarsko (15) sa obmedzenia môžu ukladať len v záujme verejnej politiky alebo verejnej bezpečnosti a mali by byť primerané cieľu ochrany týchto záujmov a na dosiahnutie želaného cieľa by mali byť použité čo najmenej rušivé prostriedky. Týka sa to okrem iného obmedzení vyplývajúcich z pravidiel boja proti legalizácii príjmov z trestnej činnosti a financovaniu terorizmu, ktoré sa uplatňujú v súlade so zásadami nevyhnutnosti a proporcionality, najmä so zreteľom na povinnosti v oblasti posudzovania rizík podľa medzinárodného práva a práva Únie. Členské štáty by preto nemali uplatňovať neprimerané, nadmerne zasahujúce alebo rušivé opatrenia vrátane požiadaviek na podávanie správ, ktoré predstavujú nadmernú alebo nákladnú záťaž pre organizácie. S cieľom reagovať na verejný záujem o zabezpečenie transparentnosti, najmä pokiaľ ide o organizácie, ktoré majú vplyv na verejný život a verejnú diskusiu, by neziskové organizácie mali podliehať povinnostiam podávania správ a zverejňovania, pokiaľ ide o ich zástupcov a členov ich riadiacich orgánov, ustanovenia ich stanov a financovanie. Takéto povinnosti podávania správ a zverejňovania by nemali viesť k žiadnemu obmedzeniu práv a povinností neziskových organizácií.
11.

je znepokojený skutočnosťou, že výnimka zo zákazu chemických látok, ktoré sú karcinogénne, mutagénne alebo toxické pre reprodukciu (ďalej len „CMR“), stanovená v smernici o bezpečnosti hračiek, umožňuje v osobitných prípadoch prítomnosť týchto chemikálií v koncentráciách, ktoré sa zdajú byť príliš vysoké na to, aby ochrana detí zostala zabezpečená; vyzýva Komisiu, aby vykonala posúdenie vplyvu s cieľom analyzovať, či by sa mali znížiť všeobecné limity pre CMR látky na ktoré sa vzťahuje výnimka v smernici o bezpečnosti hračiek, v súlade s odporúčaniami príslušného vedeckého výboru, a aby preskúmala, či by sa v súlade so stratégiou udržateľnosti v oblasti chemických látok mala zrušiť možnosť odchýliť sa od pravidiel o prítomnosti CMR látok, ktoré nie sú dostupné deťom v hračkách, a či by sa mali prijať primerané ustanovenia na zabránenie vystaveniu detí nebezpečným, toxickým, škodlivým, žieravým a dráždivým látkam; vyzýva Komisiu, aby zohľadnila kombinované vystavenie detí chemickým látkam, ako aj potenciálne účinky nízkych dávok;
187.

víta vytvorenie vedomostného centra pre rakovinu v roku 2021, ktoré prispeje k výmene a koordinácii vedeckých a technických iniciatív na úrovni EÚ týkajúcich sa rakoviny; domnieva sa, že do tohto vedomostného centra by mali byť zapojené všetky zainteresované strany (zástupcovia jednotlivých národných programov kontroly rakoviny, združenia pacientov a opatrovateľov, vedecké spoločnosti, príslušné orgány a agentúry EÚ, zástupcovia hospodárskych subjektov atď.); je presvedčený, že toto vedomostné centrum by malo byť založené na preverovaní údajov, správach európskej referenčnej siete a onkologických registroch; domnieva sa, že jeho poslanie by malo byť jasne vymedzené a malo by zahŕňať: a) koordináciu siete všetkých národných programov kontroly rakoviny; b) vypracovanie európskeho plánu na spustenie rozsiahlych kampaní na podporu prevencie a vzdelávacích programov v oblasti podpory zdravia; c) koordináciu stanovenia spoločných kritérií kvality na usmernenie vnútroštátnej akreditácie skríningových programov, onkologických registrov a centier onkologickej starostlivosti; d) vypracovanie usmernení pre klinickú prax a systémy zabezpečenia kvality na základe najnovších vedeckých dôkazov s cieľom zlepšiť celý proces starostlivosti v prípade všetkých druhov rakoviny, a najmä v prípade zriedkavých a druhov rakoviny a rakoviny u detí; e) vypracovanie výročných správ a stanovenie rámcov na zlepšenie zberu údajov zo skríningových programov, onkologických registrov a európskych referenčných sietí na úrovni EÚ; f) predkladanie štúdií o vplyve prevencie a diagnostiky vrátane odhadov týkajúcich sa zníženia ekonomických nákladov, ktoré vznikli v dôsledku vyšších investícií do prevencie a diagnostiky; g) koordináciu výmeny najlepších postupov a výsledkov medzi európskymi referenčnými sieťami a centrami pre komplexný prístup k rakovine; h) vytvorenie komplexného modelu založeného na pláne a programe Horizont Európa, do ktorého prispejú pacienti a opatrovatelia, s cieľom určiť priority výskumu a prípadne umožniť rozvoj koordinovanej a účinnej jednotky pre výskum rakoviny v Európe; i) uľahčenie zdieľania anonymizovaných údajov, zhromaždených v európskom cloude pre rakovinu, s klinickými a výskumnými pracovníkmi, ako aj so subjektmi, ktoré vyvíjajú zdravotnícke služby a moderné technologické riešenia pre onkologických pacientov; j) podporovanie spoločných vzdelávacích programov pre zdravotníckych pracovníkov, pacientov a opatrovateľov; k) poskytovanie aktualizovaných, osvedčených a transparentných informácií občanom a pracovníkom o príčinách rakoviny, jej liečbe a právnych predpisoch EÚ; l) monitorovanie úrovne vykonávania príslušných odporúčaní v národných programoch kontroly rakoviny členských štátov a pravidelné zverejňovanie výsledkov tohto monitorovania; m) navrhovanie merateľných a reprodukovateľných ukazovateľov pre hlavné výsledky načrtnuté v pláne;
62.

v zásade víta osobitnú skupinu pre presadzovanie jednotného trhu (SMET), ktorej účelom je posudzovať súlad vnútroštátnych právnych predpisov s pravidlami jednotného trhu a prioritne sa zamerať na najnaliehavejšie prekážky, riešiť tzv. gold-plating a diskutovať o prierezových záležitostiach v oblasti presadzovania; poukazuje na to, že skupina SMET by nemala len identifikovať problémy, ale aj navrhovať možné riešenia; vyzýva Komisiu a členské štáty, aby zabezpečili intenzívnejšie zapojenie zainteresovaných strán do činnosti skupiny SMET;
—

so zreteľom na správu Európskej environmentálnej agentúry č. 3/2015 z 1. októbra 2015 s názvom Marine protected areas in Europe’s seas – an overview and perspectives for the future (Chránené morské oblasti v európskych moriach – prehľad a výhľad do budúcnosti) a na jej brífing zo 6. októbra 2020 s názvom Management effectiveness in the EU's Natura 2000 network of protected areas (Účinnosť riadenia v sústave chránených území EÚ Natura 2000),
D.

keďže v rámci sociálneho trhového hospodárstva EÚ by malo by snahou, aby primerané úrovne daní a jednoduché a jasné daňové zákony boli čo najmenej rušivé; keďže riadne daňové politiky by mali byť podporou pre dosahovanie politických cieľov načrtnutých v článku 3 Zmluvy o Európskej únii vedúcich k spravodlivejšej a udržateľnejšej spoločnosti a zlepšeniu konkurencieschopnosti EÚ a jej členských štátov; keďže súčasťou oživenia hospodárstva a výziev spojených s klimatickou krízou, ekologickou transformáciou a digitalizáciou hospodárstva sú zásadné zmeny a prehodnotenie súčasných daňových politík; keďže fiškálne opatrenia by nemali brániť súkromným iniciatívam, ktoré vytvárajú hospodársky rast, reaktivujú hospodárstvo krajín a podporujú tvorbu pracovných príležitostí v EÚ;
10.

zdôrazňuje, že tovar s digitálnymi prvkami si vyžaduje osobitnú pozornosť; zdôrazňuje najmä to, že aktualizácie softvéru musia byť k dispozícii počas minimálneho obdobia v súlade so smernicou o digitálnom obsahu; trvá na tom, že spotrebitelia by mali byť v čase nákupu plne informovaní o dostupnosti aktualizácií; dodáva, že aktualizácie funkcií by mali byť vratné a nemali by viesť k zníženiu výkonnosti; poznamenáva, že praktiky, ktoré neprimerane obmedzujú právo na opravu alebo vedú k zastarávaniu, by sa mohli považovať za nekalé obchodné praktiky, a preto by sa mali doplniť do prílohy I k smernici o nekalých obchodných praktikách;
R.

keďže Aura Lolita Chávez, obhajkyňa environmentálnych práv pôvodného guatemalského obyvateľstva a finalistka Sacharovovej ceny Európskeho parlamentu v roku 2017, opustila krajinu po vážnych útokoch, vyhrážkach zabitím a ohováraní a čelila by rôznym súdnym procesom, ak by sa vrátila do Guatemaly; keďže by mala byť zaistená jej právna a fyzická bezpečnosť, ak sa rozhodne vrátiť do krajiny;
3.

nabáda vládu Čínskej ľudovej republiky a vládu Ruskej federácie, aby v súlade so svojimi záväzkami ako zmluvné strany Dohovoru OSN o utečencoch neupierali severokórejským utečencom, ktorí prekročia hranice do Číny a Ruska, ich právo požiadať o azyl alebo ich násilne nevracali do Severnej Kórey, ale aby chránili ich základné ľudské práva; opakuje svoju výzvu krajinám, ktoré sú príjemcami utečencov z KĽDR, aby dodržiavali Ženevský dohovor z roku 1951 a jeho protokol z roku 1967 a aby sa bezpodmienečne zdržali akejkoľvek formy spolupráce s vládou KĽDR pri vydávaní alebo repatriácii severokórejských občanov;
J.

keďže podľa akademických štúdií (3) by zákaz dovozu fosílnych palív z Ruska mal vplyv na hospodársky rast EÚ, ktorý by zodpovedal odhadovaným stratám vo výške menej ako 3 % HDP, zatiaľ čo potenciálne straty pre ruské hospodárstvo by za rovnaké obdobie predstavovali 30 % HDP a boli by kľúčovým prostriedkom na zastavenie ruskej agresie;